钦定古今图书集成/明伦汇编/氏族典/第302卷 > 梁固
## 钦定古今图书集成/明伦汇编/氏族典/第302卷 > 梁固

按《宋史梁颢传》：“颢子固，字仲坚，幼有志节。初以颢遗
荫，赐进士出身，服阕，诣登闻院让前命，愿赴乡举，许
之。大中祥符元年，举服勤词学科，擢甲第，解褐将作
监丞，同判密州，就迁著作佐郎。归朝，改著作郎，直史馆，历户部判官，判户部勾院。为人气调俊爽，善与人
交，疏财慷慨，尚气义，明于吏道。尝诏鞫狱，时称平审。”
《天禧大礼》成，奏颂甚工，无几卒。